ଯୋଗାଣ ବିଭାଗ ଚଢ଼ାଉଃ ୨୫୬ ବସ୍ତା ଧାନ ଜବତ\nମାଲକାନଗିରି,୯।୧୨(ଡି.ଏନ୍.ଏ.)-ମାଲକାନଗିରି ସଦର ବ୍ଲକ ଏମ୍ପିଭି-୨ ସ୍ଥିତ ଏକ ଗୋଦାମରେ\nଯୋଗାଣ ବିଭାଗ ଚଢ଼ାଉଃ ୨୫୬ ବସ୍ତା ଧାନ ଜବତ December 9th, 00:00 AM December 9th, 00:00 AM\nମାଲକାନଗିରି,୯।୧୨(ଡି.ଏନ୍.ଏ.)-ମାଲକାନଗିରି ସଦର ବ୍ଲକ ଏମ୍ପିଭି-୨ ସ୍ଥିତ ଏକ ଗୋଦାମରେ ଯୋଗାଣ ବିଭାଗ ପକ୍ଷରୁ ଗୁରୁବାର ରାତ୍ରିରେ ଚଢ଼ାଉ କରାଯାଇଛି। ସେଠାରୁ ଚୋରା ଚାଲାଣ ପାଇଁ ଗଚ୍ଛିତ ଥିବା ୨୫୬ ବସ୍ତା ଧାନ ଜବତ ହୋଇଛି। ବ୍ୟବସାୟୀ ସୁଜନ ମଣ୍ଡଳ ଚାଷୀଙ୍କଠାରୁ କମ୍ ମୂଲ୍ୟରେ ଧାନ କିଣି ବାହାର ରାଜ୍ୟକୁ ଚାଲାଣ କରୁଥିବା ଖବର ପାଇ ଜିଲାପାଳ କେ. ସୁଦର୍ଶନ ଚକ୍ରବର୍ତ୍ତୀ ଜିଲା ଯୋଗାଣ ବିଭାଗକୁ ଚଢ଼ାଉ ପାଇଁ ନିର୍ଦ୍ଦେଶ ଦେଇଥିଲେ । ସହକାରୀ ଜିଲା ଯୋଗାଣ ଅଧିକାରୀ ମନୋଜ ପ୍ରଧାନଙ୍କ ନେତୃତ୍ୱରେ ଯୋଗାଣ ଅଧିକାରୀ ମାନଭଞ୍ଜନ ହୋତା ଓ କର୍ମଚାରୀ ସଂପୃକ୍ତ ବ୍ୟବସାୟୀଙ୍କ ଗୋଦାମ ଉପରେ ଚଢ଼ାଉ କରି ଗଚ୍ଛିତ ଥିବା ୨୫୬ ବସ୍ତା ଧାନ ଜବତ କରିଥିଲେ । ବ୍ୟବସାୟୀ ଫେରାର ହୋଇଯାଇ ଥିବାରୁ ଜବତ ଧାନକୁ ଏକ ଟ୍ରକ ଯୋଗେ ମାଲକାନଗିରି ଅଣାଯାଇଛି। ଫେରାର ବ୍ୟବସାୟୀଙ୍କ ନାମରେ ଓଡ଼ିଶା ପେଡି ପ୍ରକ୍ୟୁରମେଣ୍ଟ ଆଣ୍ଡ କଷ୍ଟମ ମିଲିଂ ୨୦୧୬ ଆଇନ କ୍ଲଜ ୩ ଓ ସବ କ୍ଲଜ ୨ ଅନୁଯାୟୀ ଏକ ମାମଲା ରୁ୍ଜୁ କରାଯାଇଥିବା ସହକାରୀ ଜିଲା ଯୋଗାଣ ଅଧିକାରୀ ପ୍ରଧାନ କହିଛନ୍ତି।
